Rakastunut rampa (elokuva)

Rakastunut rampa on vuonna 1975 ensi-iltansa saanut draamaelokuva, jonka on ohjannut Esko Favén. Elokuva perustuu Joel Lehtosen romaaniin Rakastunut rampa (eli Sakris Kukkelman, köyhä polseviikki).Arto Pajukallio, Elokuvat, Helsingin Sanomat 8.4.2011 sivu D 9 TV-arkiston Kino: Rakastunut rampa, Yle.fi Elokuvan pääosissa nähdään Vesa-Matti Loiri, Leena Uotila, Ritva Valkama ja Heikki Nousiainen. Elokuvaa kuvattiin TurussaKujanpää, Kaisa: Rakastuneen ramman tekijät palasivat Turkuun, Turun Sanomat 9.4.2006. Viitattu 20.3.2016.Rakastunut rampa -elokuvan esittely, VS-elokuvakeskus. (Internet Archivessa), Sipoossa ja Helsingissä. Elokuvaa ei ole julkaistu VHS:nä, eikä DVD:nä. Elokuva on esitetty televisiossa useita kertoja. Vesa-Matti Loiri sai elokuvasta Parhaan miespääosan Jussi-palkinnon ja Leena Uotila Parhaan naispääosan Jussi-palkinnon. Elokuvan ensimmäisen televisioesityksen yhteydessä esitettiin Esko Favénin lyhyt esittely elokuvasta. Loirin roolisuoritusta pidetään yhtenä hänen parhaistaan. == Juoni == Eletään 1920-lukua. Sakris Kukkelman (Vesa-Matti Loiri) asuu Krokelbyn kylässä. Kylän lapset pilkkaavat häntä, koska hän kävelee koikkelehtien ja hän on "kyttyräselkä". Vuonna 1918 Kukkelman on ollut kapinallisten puolella ja elättelee yhä punahenkeä: "Oi teitä vankilan kurjat ja raukat, muistakaa meitä... ja armaitanne, ettei mun kärsivä sydämeni halkeaisi keskellä kukkivan nuoruuteni", hän hyräilee ja lainaa Zarathustraa muille kylän miehille. Kohtalostaan hän syyttää äitiään, sillä "olisi pitänyt äidin rakastaa, äiti teki tällaiseksi, kivulloiseksi." Luonnonparantaja (Erkki Aura) kauppaa Krokelbyssä omia tuotteitaan, mutta Kukkelman luottaa pitkään tukkaansa. "Tukassa on voimaa, se parantaa vaivan selästä", Sakris tokaisee. Sakris haaveileen elämänsä naisesta elämänkumppanikseen ja käy povari Signe Lundelin (Ritva Juhanto) vastaanotolla, joka ennustaa kananmunasta, että ennen kuin vuosi päätyy, Kukkelman saa elämänsä naisen. Liikemies Mikko Suomenvaara (Heikki Nousiainen) ampuu vahingossa metsässä kulkevaa Kukkelmania, sillä hän luuli Sakrista ketuksi tai jänikseksi. Liikemies säikähtää ja yrittää antaa hänelle rahaa, mutta Sakris ei huoli rahaa "sosialistina". Sakris esittelee itsensä "byggmestarina", joten liikemies palkaa hänet rakentamaan hänelle ja 15 koiralleen koiratarhan. Sakris ei malta millään odottaa liikemiehen kanssa sovittua aloittamisajankohtaa, vaan ilmestyy heti seuraavana päivänä liikemies Suomenvaaran luokse ja aloittaa työt välittömästi. Liikemies Suomenvaaran naapurissa sijaitsee Pelastusarmeijan Turvakoti, jonka ikkunassa Kukkelman näkee naisen, johon hän ihastuu erittäin palavasti. Sanelma "Nelma" Kinnunen (Leena Uotila) on punaorpo, joka on ollut mm. vankilassa näpistyksestä ja mielisairaalassa masennuksen partaalla. Kun hänen ystävätär Mimmi Rumfelt (Ritva Valkama) kuulee, että Kukkelman on "byggmestari" ja, että hänellä saattaa olla jonkin verran rahaa, Mimmi keksii kirjoittaa sukulaisen nimissä kirjeen Kukkelmanille, että tämä ottaisi Nelman hoiviinsa. Kukkelman on mukana juonessa ja näyttää kirjeen Pelastusarmeijan Turvakodin johtajalle (Liisa Sinisalo). Johtaja suostuu sopimukseen sillä ehdolla, että Nelma muuttaa Sakriksen luokse vain "huushollerskaksi". Nelman asetettuu taloksi hyvin hiljaisena ja erittäin alakuloisena. Sakris puhuu heidän "tulevasta liitostaan" ja lupaa Nelmalle rakentaa hänelle ja itselleen suuren talon. Kun Kukkelman koettaa yöllä hiipiä Nelman sänkyyn, hän työntää Sakriksen lattialle. Nelma ei yksinkertaisesti suostu lähtemään Kukkelmanin kanssa minnekään, koska hän häpeää Sakrista ja pelkää, että mitä ihmiset ajattelevat. "Sormus tai tukka pois", Nelma sanoo ja antaa kaksi vaihtoehtoa. Juhannuksen aikaan Nelman ystävätär Mimmi saapuu käymään, kertoen kuulleensa kyläläisten puheista, että Sakris ei ole mikään "byggmestari" vaan pelkkä nuhjuinen timpuri. He lähtevät kolmistaan juhannusjuhlille, missä Nelma ja Mimmi häipyvät kahden miehen kanssa jonnekin. Naiset palaavat vasta aamulla Sakriksen luo Mimmin selittäessä, että miehet olivat Mimmin serkkujaan ja että Sakriksen vietyä oman veneensä, he joutuivat kävelemään erittäin pitkän matkan takaisin. Mimmi kertoo muuttavansa syksyllä pienen poikansa kanssa Suomen pääkaupunkiin, Helsinkiin ja kutsuu myös Nelman käymään asunnossa. Syksy saapuu Krokelbyhyn suurine sateineen. Nelma ei saa unta ja itkee öisin, mutta Sakris ei osaa lohduttaa häntä. Sen sijaan Sakris valittaa Nelman laittamasta lihakeitosta, joka on Sakriksen mukaan täyttä myrkkyä ja komentaa Nelman paikkaamaan hänen housut. Nelma löytää Kukkelmanin ostaman sormuksen ja Sakris käskee Nelman pitämään sitä. Sakris saa kuitenkin lopputilin tukinuittotyömaalta. Nelma huomaa olevansa raskaana ja tunnustaa asian Sakrikselle, joka murtuu ja sanoo, ettei hän halua missään nimessä toisen lapsen isäksi. Nelma puolestaan turvautuu kaupungissa asuvaan Mimmiin, joka sanoo tuntevansa sikiönlähdettäjän ja lupaa tytölle asunnon hänen luotaan. Sakris myy Nelmalle ostetun sormuksen puoskarille saadakseen rahaa. Kun Nelmaa ei ala kuulumaan, Sakris lähtee Mimmin luo ja löytää Nelman juhlimassa suuressa miesseurassa. "Mene kotiin, Sakris, minä en tule sinun luoksesi enää", Nelma sanoo. Mimmi kertoo Sakrikselle, että Nelma menee naimisiin sähkömonttöörin kanssa. "Se petturi", Sakris ajattelee jalkakäytävälle lysähtyneenä. Kotonaan Sakris vain itkee, eikä ruokakaan edes maistu. Muutaman päivän päästä Sakris Kukkelman löydetään hirttäytyneenä. == Näyttelijät == * Tapani Saarnin ja Severi Kelhun roolia ei ole tunnistettu elokuvasta. * Suomenvaaran koiraa näyttelee koira nimeltä "Jeppe". * Naispääosan esittäjäksi valittiin alun perin Ritva Räty, mutta hänet vaihdettiin hänet Leena Uotilaan. == Muut tekijät == * Henkilöohjaus: Tarja Laine * Tuotanto: Esko Favén ja Osmo A. Wilkuna * Äänitys: Olli Soinio ja Lauri Tykkyläinen * Puvut: (Liisi Tandefelt,) Riina Ahonen, Soile Pirttilä ja Maija Hiltunen * Naamiointi: Kristiina Porola * Tarpeisto: Juha Hyvönen * Kuvaussihteeri: Marja-Liisa Raunio-Laine * Järjestäjä: Jaakko Talaskivi * Miksaus: Tuomo Kattilakoski (Finnvox Oy) * Tuotantosihteeri: Osmo A. Wilkuna * Apulaisohjaaja: Pekka Lehto * Tuotantopäälikkö: Pekka Lehto * Leikkaajan apulainen: Esko Favén * Puomimies ja taustaäänitys: Juhana Heinlahti * Valokuvat: Lauri Tykkyläinen * Muusikot: Matti Paanasen studio-orkesteri: Teemu Hauta-aho (basso), Seppo Paakkunainen (saksofonisti), Esko Rosnell (rummut), Ilpo Saastamoinen (sähkökitara), Simo Vuoristo (viulu) sekä Turun kaupunginorkesterin jousi- ja vaskiryhmien jäseniä (jousi- ja vaskisoittimet) * Elokuvan kuvaajaksi valittiin alun perin Markku Lehmuskallio, mutta hänet vaihdettiin hänet Kari Sohlbergiin. * Elokuvan alkuteksteissä mainitaan Liisi Tandefeltin nimi puvustajana, mutta muiden työkiireiden vuoksi hän ei ehtinyt osallistua elokuvan tekoon. == Kuvauspaikat == * peltoaukea, Sipoo (loppukuva) * asunto ja porraskäytävä, Kruunuvuorenkatu 9 A, Helsinki (Mimmin kaupunkiasunto ja sen porraskäytävä) === Kuvauspaikat Turussa === * Vanha Raatihuone, Vanha Suurtori 5 (teatterin sisäänkäynti, Sakris harhailee öisellä kadulla) * Virusmäentie ja Ylikonsankuja, Raunistula (Krokelby) * pelto, Hirvensalo (peltotie, pojat ilkkuvat Sakrista) * Pikisaari (luonnonparantaja, Sakris kohtaa kylähullun) * Turun yliopiston kasvitieteellinen puutarha, Ruissalo (Sakriksen unikuva) * Maanpää (Sakris kohtaa Suomenvaaran, Sakriksen ja Nelman matka Suomenvaaraan) * huvila Pikijänes, Pupunkuja 13 (Suomenvaaran huvila) * huvila Allila, Syrjäläntie 48 (Pelastusarmeijan Turvakoti) * ranta, Hirvensalo (Sakriksen ja Nelman veneretki) * osto- ja myyntiliikkeen edusta, Humalistonkatu / Ratapihankatu (kultasepänliike) * ranta, Maanpää (venematka, juhannusjuhlat) * puuvaja, Raunistula (lapset ilkkuvat Sakrista, Sakris hirressä) * talo, Hirvensalo (seppä Savolaisen huoneisto) * talo, Moikoinen (povari) * asuintalo, Virusmäentie, Raunistula (näkymä pihaan Sakriksen ikkunasta) * Rinteen antikvariaatti, Humalistonkatu (Sakris ostaa kihlat, panttilainaamo) * Erikvallan Metsästysseuran talo (Sakriksen huoneisto, Turvakodin ruokala) ==Palkinnot== * Valtion elokuvataiteilijapalkinto 1975: Kari Sohlberg ja Tuomo Kattilakoski * Jussit 1976: ** paras naisnäyttelijä: Leena Uotila ** paras miesnäyttelijä: Vesa-Matti Loiri == Televisioesitykset == Päivämäärä Kanava Katsojamäärä 26.10.1980 Tv 2 1 086 000 5.4.2011 YLE Teema [Tv-arkiston kino] 8.4.2011 YLE Teema [Tv-arkiston kino] 10.4.2011 Yle Teema [Tv-arkiston kino] 14.1.2020 Yle Teema & Fem 168 000 ==Lähteet== ==Aiheesta muualla== * * Rakastunut rampa vapaana e-kirjana (Project Gutenberg). * Rakastunut rampa äänikirjana Luokka:Suomalaiset romaaneihin perustuvat elokuvat Luokka:Suomalaiset draamaelokuvat Luokka:Vuoden 1975 suomalaiset elokuvat Luokka:Jussi-palkitut elokuvat